รู้สึกเหมือนมีตกขาวเยอะมากกว่าปกติ มีสีเหลือง มีกลิ่นในบางวัน ลองจับดูเป็นเหมือนแป้งเปียกน้ำค่ะ แนะนำวิธีรักษาและบอกได้ไหมคะเกิดจากอะไร
สวัสดีค่ะ การมีตกขาวมากกว่าปกติ มีสีเหลือง มีกลิ่นผิดปกติดังกล่าวมา อาจจะเกิดจากการติดเชื้อที่ช่องคลอดหรือปากมดลูก เช่นเชื้อแบคทีเรีย/เชื้อรา/เชื้อโพรโทซัว ซึ่งอาจสัมพันธ์กับโรคติดต่อทางเพศสัมพันธ์เช่นหนองในได้ สาเหตุอื่นๆ เช่น การระคายเคืองช่องคลอดจากการสวนล้าง เนื้องอกที่ปากมดลูกหรือช่องคลอด เป็นต้นแต่หากเป็นตกขาวที่คล้ายๆแป้งเปียก ไม่ได้มีกลิ่นเหม็นคาวปลา ไม่ได้ทำให้ระคายเคืองช่องคลอด อาจเป็นตกขาวปกติได้เช่นกันแนะนำสังเกตอาการและลักษณะตกขาว หากผิดไปจากสีขาว กลิ่นคาวมาก ควรไปพบแพทย์เพื่อตรวจหาสาเหตุเพิ่มเติม และรับยาฆ่าเชื้อที่ตรงกับโรคภายใต้การดูแลของแพทย์ ควรงดการมีเพศสัมพันธ์ ไม่สวนล้างช่องคลอด